Fortnite เกม Next-Gen Co-op แนวเอาตัวรอดงานภาพการ์ตูนสุดงามผสมผสานเกมเพลย์ลึกล้ำสไตล์ Minecraft ปะทะ Left 4 Dead จากค่าย Epic Games กำลังจะได้ฤกษ์วางจำหน่ายกันแล้ว แม้จะยังเป็นการจำหน่ายเกมในรูปแบบ Early Access แต่ก็รับประกันได้เลยว่า มีอะไรให้เล่นหรือให้ทำเพียบอย่างแน่นอน ล่าสุดก็มีการปล่อยตัวอย่างใหม่ออกมาโหมโรงเรียกแขกเพิ่มกันด้วย จะน่าเล่นขนาดไหนไปชมกันครับ
ฟีเจอร์หลักของ Fortnite อยู่ที่ระบบก่อสร้าง ซึ่งจะมีอ็อปชั่นและทางเลือกมากมาย เตรียมลงมือสร้างฐานทัพกันได้เลยในเกมเอาตัวรอดตัวใหม่ที่มีคนจับตามองมากที่สุด ณ เวลานี้ จับมือไปกับเพื่อนที่รองรับได้สูงสุด 4 คน แล้วช่วยกันสร้างฐานทัพที่แข็งแกร่ง แล้วเอาตัวรอดจากฝูงซอมบี้นับหมื่นนับแสนที่อยากจะมาขย้ำเรา
มีตัวละครมากมายรอให้เราเลือกสรรและมุขตลกโปกฮาที่ขอให้ฟังอังกฤษออกก็เข้าใจ ที่ไม่รู้ว่าอยากจะให้ผู้คนยึดติดกับความโดดเด่นของตัวละครในเกม เช่นเดียวกับ Overwatch หรือเปล่า แต่ที่แน่ๆ ตัวเกมพร้อมวางจำหน่าย 21 กรกฏาคม 2017 นี้ในรูปแบบ Early Access ครับผม
ข้อมูลจาก pcgamer